Breithiúnas na Cúirte Ginearálta an 15 Deireadh Fómhair 2025 – MeSoFa v BRA
(Cás T-291/23) 1
(Rochtain ar dhoiciméid – Rialacháin (CE) Uimh. 1049/2001 – Doiciméid a bhaineann le scéim réitigh arna ghlacadh ag BRA i ndáil le Sberbank banka d.d. – Cinntí phainéal achomhairc BRA maidir le cinntí daingniúcháin BRA lena ndiúltaítear rochtain – Diúltú páirteach ar rochtain – Eisceacht a bhaineann le beartas airgeadais, airgeadaíochta nó eacnamaíoch an Aontais nó Ballstáit a chosaint – An ceathrú fleasc d’Airteagal 4(1)(a) de Rialachán Uimh. 1049/2001 – Eisceacht a bhaineann le leasanna tráchtála tríú páirtí a chosaint – An chéad fhleasc d’Airteagal 4(2) de Rialachán Uimh. 1049/2001 – Eisceacht a bhaineann le cosaint príobháideachais agus sláine an duine aonair – Airteagal 4(1)(b) de Rialachán Uimh. 1049/2001)
Teanga an cháis: an Béarla
Páirtithe
Iarratasóir: MeSoFa Vermögensverwaltungs AG, ar a dtugtaí Sber Vermögensverwaltungs AG roimhe seo (Vín, an Ostair) (ionadaí: M. Fernandez, Dlíodóir)
Cosantóir: An Bord Réitigh Aonair (ionadaithe: H. Ehlers, L. Forestier, A. Lapresta Bienz agus J. Rius Riu, Gníomhairí)
Ábhar
Lena chaingean de bhun Airteagal 263 CFAE, iarrann an t-iarratasóir go gcuirfí ar neamhní an cinneadh ón mBord Réitigh Aonair (BRA) an 19 Lúnasa 2022 maidir le hiarraidh an iarratasóra rochtain a fháil ar dhoiciméid a bhaineann le glacadh scéime réitigh ag BRA i ndáil le Sberbank banka d.d., cinneadh Phainéal Achomhairc BRA (‘an Painéal Achomhairc’) an 8 Márta 2023 i gCás 6/2022, freagra diúltach BRA de réir bhrí Airteagal 8(3) de Rialachán (CE) Uimh. 1049/2001 ó Pharlaimint na hEorpa agus ón gComhairle an 30 Bealtaine 2001 maidir le rochtain phoiblí ar dhoiciméid ó Pharlaimint na hEorpa, ón gComhairle agus ón gCoimisiún (IO 2001 L 145, lch. 43), cinneadh BRA an 21 Nollaig 2023 maidir leis an iarraidh chéanna ar rochtain agus an cinneadh ón bPainéal Achomhairc an 22 Bealtaine 2024 i gCás 2/2024.
An chuid oibríochtúil
Ní gá rialú a thabhairt a thuilleadh ar na héilimh go gcuirfí ar neamhní an cinneadh ón mBord Réitigh Aonair (BRA) an 19 Lúnasa 2022 maidir le hiarraidh MeSoFa Vermögensverwaltungs AG rochtain a fháil ar dhoiciméid, cinneadh Phainéal Achomhairc BRA an 8 Márta 2023 i gCás 6/2022, agus freagra diúltach BRA de réir bhrí Airteagal 8(3) de Rialachán (CE) Uimh. 1049/2001 ó Pharlaimint na hEorpa agus ón gComhairle an 30 Bealtaine 2001 maidir le rochtain phoiblí ar dhoiciméid ó Pharlaimint na hEorpa, ón gComhairle agus ón gCoimisiún.
Déantar an chuid eile den chaingean a dhíbhe.
Ordaítear do MeSoFa Vermögensverwaltungs na costais a íoc.
____________
1     IO C 278, 7.8.2023.